CELEX: 32017D2078
Language: sk
Date: 2017-11-10 00:00:00
Title: Vykonávacie rozhodnutie Komisie (EÚ) 2017/2078 z 10. novembra 2017, ktorým sa povoľuje rozšírenie použitia kvasnicových betaglukánov ako novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom C(2017) 7391]

14.11.2017   
               
               
                  SK
               
               
                  Úradný vestník Európskej únie
               
               
                  L 295/77
               
            VYKONÁVACIE ROZHODNUTIE KOMISIE (EÚ) 2017/2078
      z 10. novembra 2017,
      ktorým sa povoľuje rozšírenie použitia kvasnicových betaglukánov ako novej zložky potravín v súlade s nariadením Európskeho parlamentu a Rady (ES) č. 258/97
      
         
            [oznámené pod číslom C(2017) 7391]
         
      
      (Iba anglické znenie je autentické)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
      keďže:
      
                  (1)
               
               
                  Vykonávacím rozhodnutím Komisie 2011/762/EÚ (2) sa v súlade s nariadením (ES) č. 258/97 povolilo uvedenie kvasnicových betaglukánov na trh ako novej zložky potravín na použitie v určitých potravinových výrobkoch a potravinách vrátane nápojov, ako aj vo výživových doplnkoch a v potravinách na osobitné lekárske účely a v celkovej náhrade stravy na účely regulácie hmotnosti.
               
            
                  (2)
               
               
                  Príslušnému orgánu Írska bola 25. apríla 2016 doručená žiadosť spoločnosti Leiber GmbH o rozšírenie použitia a zvýšenie prípustných množstiev kvasnicových betaglukánov ako novej zložky potravín. Spoločnosť žiadala najmä rozšíriť použitie kvasnicových betaglukánov na ďalšie kategórie potravín a zvýšiť najvyššie prípustné množstvá kvasnicových betaglukánov za deň pre kategórie potravín, ktoré už boli povolené vykonávacím rozhodnutím 2011/762/EÚ.
               
            
                  (3)
               
               
                  Príslušný orgán Írska vydal 7. novembra 2016 svoju prvotnú hodnotiacu správu. V uvedenej správe dospel k záveru, že rozšírenie použitia a navrhované najvyššie prípustné množstvá kvasnicových betaglukánov spĺňajú kritéria novej potraviny stanovené v článku 3 ods. 1 nariadenia (ES) č. 258/97.
               
            
                  (4)
               
               
                  Komisia zaslala prvotnú hodnotiacu správu ostatným členským štátom 15. novembra 2016.
               
            
                  (5)
               
               
                  Niektoré členské štáty vzniesli odôvodnené námietky v rámci 60-dňovej lehoty stanovenej v článku 6 ods. 4 prvom pododseku nariadenia (ES) č. 258/97. Žiadateľ následne upravil žiadosť, pokiaľ ide o navrhované kategórie potravín a prípustné množstvá. Uvedená zmena, ako aj dodatočné vysvetlenia žiadateľa uspokojivo zmiernili obavy členských štátov a Komisie.
               
            
                  (6)
               
               
                  V smernici Európskeho parlamentu a Rady 2002/46/ES (3) sa stanovujú požiadavky na výživové doplnky. V nariadení Európskeho parlamentu a Rady (ES) č. 1925/2006 (4) sa stanovujú požiadavky týkajúce sa pridávania vitamínov a minerálnych látok a niektorých ďalších látok do potravín. V nariadení Európskeho parlamentu a Rady (EÚ) č. 609/2013 (5) sa stanovujú všeobecné požiadavky na zloženie a informácie týkajúce sa potravín určených pre dojčatá a malé deti, potravín na osobitné lekárske účely a celkovej náhrady stravy na účely regulácie hmotnosti. Uvedené akty sa môžu uplatňovať na kvasnicové betaglukány. Kvasnicové betaglukány by sa preto mali povoliť bez ohľadu na požiadavky uvedených a iných právnych predpisov platných súbežne s nariadením (ES) č. 258/97.
               
            
                  (7)
               
               
                  Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO ROZHODNUTIE:
      Článok 1
      Bez ohľadu na ustanovenia smernice 2002/46/ES, nariadenia (ES) č. 1925/2006 a nariadenia (EÚ) č. 609/2013 sa kvasnicové (Saccharomyces cerevisiae) betaglukány špecifikované v prílohe I k tomuto rozhodnutiu môžu uvádzať na trh Únie ako nová zložka potravín na vymedzené použitie a v najvyšších prípustných množstvách stanovených v prílohe II k tomuto rozhodnutiu.
      Článok 2
      Označenie kvasnicových (Saccharomyces cerevisiae) betaglukánov povolených týmto rozhodnutím na potravinách je „kvasnicové (Saccharomyces cerevisiae) betaglukány“.
      Článok 3
      Toto rozhodnutie je určené spoločnosti Leiber GmbH, Hafenstraße 24, 49565 Bramsche, Nemecko.
      
         V Bruseli 10. novembra 2017
         
            
               Za Komisiu
            
            Vytenis ANDRIUKAITIS
            
               člen Komisie
            
         
      
      
         (1)  Ú. v. ES L 43, 14.2.1997, s. 1.
      
         (2)  Vykonávacie rozhodnutie Komisie 2011/762/EÚ z 24. novembra 2011, ktorým sa povoľuje uvedenie kvasnicových betaglukánov ako novej zložky potravín na trh v súlade s nariadením Európskeho parlamentu a Rady (ES) č. 258/97 (Ú. v. EÚ L 313, 26.11.2011, s. 41).
      
         (3)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
      
         (4)  Nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (Ú. v. EÚ L 404, 30.12.2006, s. 26).
      
         (5)  Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti, ktorým sa zrušuje smernica Rady 92/52/EHS, smernice Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v. EÚ L 181, 12.6.2013, s. 35).
      
         PRÍLOHA I
         
            ŠPECIFIKÁCIE KVASNICOVÝCH (SACCHAROMYCES CEREVISIAE) BETAGLUKÁNOV
         
         
            Opis
         
         Betaglukány sú komplexné polysacharidy s veľkou molekulovou hmotnosťou (100 – 200 kDa), ktoré sa nachádzajú v bunkových stenách mnohých kvasníc a obilnín. Chemický názov pre „kvasnicové betaglukány“ je (1-3),(1-6)-β-D-glukány.
         Betaglukány tvorí základná štruktúra z glukózových zvyškov viazaných väzbou β-1-3 s rozvetvenými β-1-6 väzbami, na ktorú sa β-1-4 väzbami viaže chitín a mannoproteíny.
         Táto nová potravina je vysoko čistý (1,3)-(1,6)-β-D-glukán získaný izoláciou z kvasníc Saccharomyces cerevisiae, nerozpustný vo vode, ale dispergovateľný v mnohých kvapalných matriciach.
         
            Špecifikácie kvasnicových (Saccharomyces cerevisiae) betaglukánov
         
         
                     Parameter
                  
                  
                     Hodnoty špecifikácií
                  
               
                     
                        Rozpustnosť
                     
                  
                  
                     
                        nerozpustné vo vode, ale dispergovateľné vo viacerých kvapalinových matriciach
                     
                  
               
                     Chemické údaje
                  
               
                     (1,3)-(1,6)-β-D-glukán
                  
                  
                     > 80 %
                  
               
                     Popol
                  
                  
                     < 2 %
                  
               
                     Vlhkosť
                  
                  
                     < 6 %
                  
               
                     Bielkoviny
                  
                  
                     < 4 %
                  
               
                     Celkový obsah tuku
                  
                  
                     < 3 %
                  
               
                     Mikrobiologické údaje
                  
               
                     Celkový počet mikroorganizmov
                  
                  
                     < 1 000  JTK/g
                  
               
                     Enterobacteriaceae
                  
                  
                     < 100 JTK/g
                  
               
                     Celkový obsah koliformných baktérií:
                  
                  
                     < 10 JTK/g
                  
               
                     Kvasnice
                  
                  
                     < 25 JTK/g
                  
               
                     Pleseň
                  
                  
                     < 25 JTK/g
                  
               
                     
                        Salmonella ssp.
                  
                  
                     neprítomná v 25 g
                  
               
                     
                        Escherichia coli
                     
                  
                  
                     neprítomná v 1 g
                  
               
                     
                        Bacillus cereus
                     
                  
                  
                     < 100 JTK/g
                  
               
                     
                        Staphylococcus aureus
                     
                  
                  
                     neprítomný v 1 g
                  
               
                     Ťažké kovy
                  
               
                     Olovo
                  
                  
                     < 0,2 mg/g
                  
               
                     Arzén
                  
                  
                     < 0,2 mg/g
                  
               
                     Ortuť
                  
                  
                     < 0,1 mg/g
                  
               
                     Kadmium
                  
                  
                     < 0,1 mg/g
                  
               
      
         PRÍLOHA II
         
            POVOLENÉ POUŽITIA KVASNICOVÝCH (SACCHAROMYCES CEREVISIAE) BETAGLUKÁNOV
         
         
                     Kategória potravín
                  
                  
                     Najvyššie prípustné množstvo kvasnicových betaglukánov
                  
               
                     Potravinové doplnky vymedzené v smernici 2002/46/ES okrem výživových doplnkov pre dojčatá a malé deti
                  
                  
                     1,275 g/deň pre deti staršie ako 12 rokov a bežnú dospelú populáciu
                     0,675 g/deň pre deti mladšie ako 12 rokov
                  
               
                     Celková náhrada stravy na účely regulácie hmotnosti vymedzená v nariadení (EÚ) č. 609/2013
                  
                  
                     1,275 g/deň
                  
               
                     Potraviny na osobitné lekárske účely vymedzené v nariadení (EÚ) č. 609/2013 okrem potravín na osobitné lekárske účely pre dojčatá a malé deti
                  
                  
                     1,275 g/deň
                  
               
                     Nápoje na báze ovocných a/alebo zeleninových štiav vrátane koncentrovaných a dehydrovaných štiav
                  
                  
                     1,3 g/kg
                  
               
                     Nápoje s ovocnou príchuťou
                  
                  
                     0,8 g/kg
                  
               
                     Prášok na prípravu kakaových nápojov
                  
                  
                     38,3 g/kg (prášok)
                  
               
                     Cereálne tyčinky
                  
                  
                     6 g/kg
                  
               
                     Raňajkové cereálie
                  
                  
                     15,3 g/kg
                  
               
                     Tepelne pripravované instantné raňajkové cereálie celozrnné a s vysokým obsahom vlákniny
                  
                  
                     1,5 g/kg
                  
               
                     Sušienky typu „cookie“
                  
                  
                     2,2 g/kg
                  
               
                     Sušienky typu „krekry“
                  
                  
                     6,7 g/kg
                  
               
                     Nápoje na báze mlieka
                  
                  
                     3,8 g/kg
                  
               
                     Fermentované mliečne výrobky
                  
                  
                     3,8 g/kg
                  
               
                     Náhrady mliečnych výrobkov
                  
                  
                     3,8 g/kg
                  
               
                     Ostatné nápoje
                  
                  
                     0,8 g/kg (hotové nápoje)
                  
               
                     Sušené mlieko/prášok z mlieka
                  
                  
                     25,5 g/kg
                  
               
                     Polievky a polievkové zmesi
                  
                  
                     0,9 g/kg (hotové jedlá)
                     1,8 g/kg (zahustené)
                     6,3 g/kg (práškové)
                  
               
                     Čokoláda a cukrovinky
                  
                  
                     4 g/kg
                  
               
                     Proteínové tyčinky a prášky
                  
                  
                     19,1 g/kg
                  
               
                     Džemy, marmelády a iné ovocné nátierky
                  
                  
                     11,3 g/kg